wickkiey/tamil-wikipedia-markdown huggingface dataset:
# அனு மல்கோத்ரா


**அனு மல்கோத்ரா** (Anu Malhotra) பயணம் சார்ந்த ஓர் இந்தியத் திரைப்பட இயக்குநர் ஆவார். இவர் இந்திய சுற்றுலாத் துறைக்காக பல தொலைக்காட்சித் தொடர்கள், நிகழ்ச்சிகள், திரைப்படங்கள் மற்றும் விளம்பரப் படங்களை எழுதி, இயக்கி, தொகுத்து வழங்கியுள்ளார். இரண்டு தசாப்தங்களாக பணியாற்றும் இவர் 18 தேசிய மற்றும் 2 சர்வதேச விருதுகளைப் பெற்றுள்ளார். இந்திய தொலைக்காட்சி நிறுவனங்களுக்கு (ஜீ தொலைக்காட்சி, சோனி மற்றும் டிடி) மற்றும் புகழ்பெற்ற சர்வதேச தொலைக்காட்சி நிறுவனங்களுக்கு (பிபிசி, டிஸ்கவரி, டிராவல் சேனல் யுகே, பிரான்ஸ் 5 மற்றும் பல) பல்வேறு பொழுதுபோக்குத் தொடர்களை உருவாக்கினார்.  

படப்பிடிப்பு மற்றும் ஒளிப்பதிவு விளக்கக்காட்சிக்கான வியத்தகு இந்தியா பிரச்சாரத்திற்கு இவர் தலைமை தாங்கினார். அருணாசலப் பிரதேசத்தின் அபதனி, நாகாலாந்தின் *கொன்யாக்* போன்ற பழங்குடியினரைப் பற்றியும், ‘வாழும் சோத்பூர் மகாராஜா’ போன்ற இந்தியாவின் கலாச்சாரங்கள் மற்றும் மரபுகளை வெளிப்படுத்தும் ஆவணப்படங்கள் இவரால் உருவாக்கப்பட்டுள்ளன. அக்டோபர் 2010 இல் திரையிடப்பட்ட இவரது சமீபத்திய தயாரிப்பு, இமாச்சலப் பிரதேசத்தில் ஷாமன் மதம் பற்றியது.  

## விருதுகளும் அங்கீகாரமும்

- சிறந்த சுற்றுலா ஊக்குவிப்புக்கான சுற்றுலாத் துறையின் விருது, 2002.
- சுற்றுலா அமைச்சகத்தின் சிறந்த தேசிய சுற்றுலா படத்திற்கான விருது, 2001
- 2001 ஆம் ஆண்டிற்கான உத்யோக் ரத்தன் விருது.
- சுற்றுலா அமைச்சகத்தின் சிறந்த தேசிய சுற்றுலா படத்திற்கான விருது, 2000.
- பிரீமியோ டெலிவிஸினோ இன்டர்நேஷனல் விருது (1999).
- பயணம் மற்றும் சுற்றுலா ஊக்குவிப்பாளர் விருது, 1998.
- சுற்றுலா அமைச்சகத்தின் சிறந்த தேசிய சுற்றுலா படத்திற்கான விருது, 1997.
- சிறந்த தேசிய சுற்றுலா படத்திற்கான விருது, 1996.
- புனைகதை அல்லாத சிறந்த இயக்குனருக்கான ஒனிடா பின்னக்கிள் விருது, 1995.
- 1995 ஆம் ஆண்டு ஒரு நேரடி நிகழ்வின் சிறந்த ஒளிபரப்புக்கான ஒனிடா பினாக்கிள் விருது.
- மும்மை, பன்னாட்டு அரிமா சங்கங்கள் சார்பில் தொலைக்காட்சியில் சிறந்த பயணக் கட்டுரைகளுக்கான விருது, 1995.

அனு பல ஆவணப்படங்கள் மற்றும் படங்களிலும் பணியாற்றியுள்ளார். அதன் தொகுப்பு 'டிரைபல் விஸ்டம்' என்று பெயரிடப்பட்டது, 2002-2009 ஆண்டுகளில் டிஸ்கவரி சேனல் இன்டர்நேஷனல், பிரான்ஸ் 5, அல் ஜசீரா, டுவின் ராம்ப்ளர் மற்றும் துங் ஹோவா ஆகியவற்றில் ஒளிபரப்பப்பட்டது. இந்தத் தொடர் இந்தியாவில் உள்ள பழங்குடியினரின் பாரம்பரியம், பழக்கவழக்கங்கள் மற்றும் வாழ்க்கை பற்றியது. இதில் குஜராத்தின் ரபாரிஸ், தமிழ்நாட்டின் இருளர்கள், மேகாலயாவின் காசிகள் கார் நிக்கோபாரின் நிகோபரிகள், மத்தியப் பிரதேசத்தின் பைகாக்கள், அருணாச்சலப் பிரதேசத்தின் அபதனி மற்றும் நாகாலாந்தின் கொன்யாக் ஆகியோரைப் பற்றி பல்வேறு திரைப்படங்கள் ஒரு தொடராக வழங்கப்பட்டன.
# இரிட்டு துருப்பு



**இரிட்டு துருப்பு** (*Ritu Dhrub*) இந்தியாவைச் சேர்ந்த முன்னாள் துடுப்பாட்ட வீராங்கனையாவார். 1994 ஆம் ஆண்டு அக்டோபர் மாதம் 16 ஆம் தேதியன்று இவர் பிறந்தார். உள்ளூர் போட்டிகளில் அசாம் பெண்கள் துடுப்பாட்ட அணிக்காக இவர் விளையாடினார்.  

துருப்பு தில்லியில் பிறந்தார். அசாமின் சிவசாகரை தளமாகக் கொண்டுள்ளார். அங்கு இவர் இரயில்வேயில் பணிபுரிகிறார். ஏப்ரல் 2013 ஆம் ஆண்டு ஏப்ரல் மாதத்தில் வங்கதேசத்திற்கு எதிராக பன்னாட்டு அளவில் அறிமுகமானார்.
# சாங்கிலி சட்டமன்றத் தொகுதி



**சாங்கிலி சட்டமன்றத் தொகுதி** (Sangli Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது சாங்கிலி மாவட்டத்தில் அமைந்துள்ளது. சாங்கலி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  
## சட்டமன்ற உறுப்பினர்கள்
| 1952 | வசந்த்தாதா பாட்டீல் | இந்திய தேசிய காங்கிரசு |
| --- | --- | --- |
| 1957 |  |  |
| 1962 |  |  |
| 1967 | ஏ. பி. பிர்னாலே |  |
| 1972 | பாண்டுரங் பாபு பாட்டீல் |  |
| 1978 | வசந்த்தாதா பாட்டீல் |  |
| 1980 | ஷாலினிதாய் பாட்டீல் | இந்தியத் தேசிய காங்கிரசு (இ) |
| 1985 | வசந்த்தாதா பாட்டீல் | இந்திய தேசிய காங்கிரசு |
| 1986^ | சம்பாஜி பவார் | ஜனதா கட்சி |
| 1990 | ஜனதா தளம் |  |
| 1995 |  |  |
| 1999 | தினகர் துக்காராம் பாட்டீல் |  |
| 2004 | மதன் பாட்டீல் | சுயேச்சை |
| 2009 | சம்பாஜி பவார் | பாரதிய ஜனதா கட்சி |
| 2014 | சுதிர் காட்கில் |  |
| 2019 |  |  |
| 2024 |  |  |

## தேர்தல் முடிவுகள்
### 2024
# எம். எம். சிறீலேகா


## சொந்த வாழ்க்கை மற்றும் தொழில்
சிறீலேகா இசையமைப்பாளர் மரகதமணி மற்றும் பிரபல இயக்குநர் இராஜமௌலி ஆகியோரின் உறவினர் ஆவார். 2003 ஆம் ஆண்டில் புட்டா பிரசாத் என்பவரை மணந்தார். இவர்களுக்கு ஒரு மகன் உள்ளார்.  

சிறீலேகா தனது ஒன்பது வயதில் பின்னணிப் பாடகராக தனது வாழ்க்கையைத் தொடங்கினார். மேலும் இசை இயக்கத்தில் தனது சகோதரருக்கு உதவினார். பின்னர் முப்பலனேனி சிவன் இயக்கத்தில் வெளியான *தாஜ்மஹால்* (1995) மற்றும் தாசரி நாராயண ராவ் இயக்கத்தில் வெளிவந்த *நானகாரு* ஆகிய திரைப்படங்களுக்கு இசையமைத்தார்.  

தெலுங்கு, தமிழ், கன்னடம் மற்றும் மலையாள மொழிகளில் பல திரைப்படங்களுக்கு இசையமைத்துள்ளார். தென்னிந்திய திரைப்படங்களைத் தவிர, *ஹம் ஆபகே தில் மே ரெஹ்தே ஹை* (1999), *மேரே சப்னோன் கி ரானி*, *ஆகாஸ்* (2000) போன்ற இந்திப் படங்களுக்கும் இசையமைத்துள்ளார்.
# பொன்மேன்



**பொன்மேன்** (*Ponman*) என்பது ஜோதிஷ் சங்கர் இயக்கத்தில், 2025 ஆம் ஆண்டு வெளியான மலையாளத் திரைப்படமாகும். பசில் ஜோசப், சஜின் கோபு, லிஜோமோல் ஜோஸ், ஆனந்த் மன்மதன், தீபக் பரம்போல் ஆகியோர் நடித்துள்ளனர். ஜி. ஆர். இந்துகோபன் எழுதிய *நாலாஞ்சு செருப்பக்கார்* என்கிற புதினத்தை அடிப்படையாகக் கொண்டு படமாக்கப்பட்டது. இத்திரைப்படம் 2025 சனவரி 30 அன்று வெளியிடப்பட்டு, விமர்சகர்கள், பார்வையாளர்களிடமிருந்து பாராட்டைப் பெற்றது.
# சல்மா அரஸ்து

**சல்மா அரஸ்து** (*Salma Arastu*: பிறப்பு 1950) ஓர் இந்தியக் கலைஞர். இவரது படைப்புகள் இவரது கலாச்சாரப் பின்னணி மற்றும் அனுபவங்களிலிருந்து உத்வேகம் பெறுகின்றன. இந்தியாவின் இராசத்தானில் ஓர் சிந்திக் குடும்பத்தில் பிறந்த இவர், இந்துவாக வளர்க்கப்பட்டார். பின்னர் இசுலாம் மதத்திற்கு மாறி 1986 இல் அமெரிக்க ஐக்கிய நாடுகளில் குடியேறினார். கலிபோர்னியாவின் ஓக்லாந்துக்குச் செல்வதற்கு முன்பு 1987 முதல் 2006 வரை பென்சில்வேனியாவின் பெத்லகேமில் வசித்து வந்தார். இவர் ஓவியங்கள், சிற்பம், கவிதை மற்றும் கையெழுத்துப் பிரதிகளை உருவாக்கி அமெரிக்க முஸ்லிம் சமூகத்திற்கான வாழ்த்து அட்டைகளை தயாரிக்கிறார்.  

## காட்சிப் படுத்துதல்
அரஸ்து தனது ஓவியங்களை சர்வதேச அளவில் காட்சிப்படுத்தியுள்ளார். இவரது படைப்புகள் நியூயார்க்கில் உள்ள 9/11 நினைவு அருங்காட்சியகம் மற்றும் மிசூரியின் செயின்ட் லூயிஸில் உள்ள தற்கால மதக் கலை அருங்காட்சியகத்தின் நிரந்தர சேகரிப்பில் உள்ளன. மேலும் இவர் தனது பணிக்காக பல மானியங்களைப் பெற்றுள்ளார். வடோதராவின் மகாராஜா சாயாஜிராவ் பல்கலைக்கழகத்தில் நுண்கலைகளில் முதுகலைப் பட்டம் பெற்றார்.  

## பணிகள்
அரஸ்துவின் கலை, இந்திய பாரம்பரியம் மற்றும் இஸ்லாமிய ஆன்மீகத்தின் படங்கள், சிற்பம் மற்றும் எழுத்துக்களால் தாக்கம் பெற்றுள்ளது. பல்வேறு உலக கலாச்சாரங்களில் தனக்குக் கிடைத்த அனுபவங்கள் தனது கலை பாணியை வளப்படுத்தியதாக கூறியுள்ளார். ஈரான் மற்றும் குவைத்தில் பணியாற்றியபோது, ​​இசுலாமிய கலைகள் மற்றும் அரபு கையெழுத்துப் பிரதிகளை இவர் நன்கு அறிந்திருந்தார். தனது படைப்புகள் "சுற்றுச்சூழல் நனவை" கொண்டுள்ளன என்று கூறுகிறார். இது இவரது தொடர்களான "*மைசிலியல் புளோ*" மற்றும் "*டைனி கிரியேச்சர்ஸ்: அவர் இன்விஸிபிள் சஸ்டைனர்ஸ்*" ஆகியவற்றில் எடுத்துக்காட்டப்பட்டுள்ளது. இந்தத் தொடரில், இவர் உயிரினங்களுக்கிடையேயான ஒன்றிய வாழ்வை ஆராய்கிறார். மேலும் பிரிகையாக்கிகளாக நுண்ணுயிரிகளின் பங்கு குறித்து கவனத்தை ஈர்க்கிறார். *திக்குன்*, *இந்தியா-வெஸ்ட் பெர்பாமென்ஸ் ஆர்ட் ஜர்னல்* போன்ற பிற வெளியீடுகளில் வெளியிடப்பட்டுள்ளன.  

## கண்காட்சிகள்
அரஸ்துவின் படைப்புகள் பல குழு மற்றும் தனி கண்காட்சிகளில் காட்சிப்படுத்தப்பட்டுள்ளன:  

- 2015: சமகால மதக் கலை அருங்காட்சியகம். செயின்ட் லூயிஸ் பல்கலைக்கழகம், செயின்ட் லூயிஸ்.
- 2006 : பிலடெல்பியாவில் உள்ள ஜாஸ் கலைக்கூடம்
- 2005 : தி ஹோப் ஹார்ன் கலைக்கூடம் இசுக்ராண்டன் பல்கலைக்கழகம், இசுக்ராண்டன் பி. ஏ
- 2005: இராட்ஃபோர்ட் பல்கலைக்கழக கலை அருங்காட்சியகம், ராட்ஃபோர்டு பல்கலைக்கழகம், ராட்ஃப்ஃபோர்ட், விஏ
- 2003: பிளாக் கலாச்சார மையம், இலஃபாயெட்டெ கல்லூரி, மற்றும் ஈஸ்டன்.
- 1998 டி ஆர்ட் மேஜிக், ஈஸ்டன், பென்சில்வேனியா
# தமயந்தி தாம்பே



**தமயந்தி தாம்பே** (*Damayanti Tambay*) இந்தியாவைச் சேர்ந்த முன்னாள் இறகுப்பந்து விளையாட்டு வீராங்கனையாவார். விமானப்படைத் துணைத்தலைவர் வி. வி. தாம்பேயின் மனைவியாகவும் அறியப்படுகிறார். 1971 இந்திய-பாக்கித்தான் போரில் காணாமல் போன 54 இந்திய பாதுகாப்பு பணியாளர்களில் இவரது கணவரும் ஒருவர். போர் கைதியாக அவர் பாக்கித்தான் நாட்டு காவலில் இருப்பதாக நம்பப்படுகிறது.  

## வாழ்க்கை வரலாறு.
1971 ஆம் ஆண்டு நடைபெற்ற இந்திய-பாக்கித்தான் போரின்போது, திசம்பர் மாதம் 5 ஆம் தேதியன்று தாம்பேயின் கணவர் விஜய் வசந்த் தாம்பே, இந்திய ராணுவத்தின் விமானப் படைத் துணைத்தலைவராக பாக்கித்தான் இராணுவத்தால் எதிரியாக கைது செய்யப்பட்டார். இதன் விளைவாக, தாம்பே தனது கணவரையும் மற்ற 46 போர்க் கைதிகளையும் மீண்டும் அழைத்து வர பல முயற்சிகளை மேற்கொண்டார். ஆனால் அம்முயற்சி வெற்றிபெறவில்லை. மேலும் காணாமல் போன அனைத்து வீரர்களும் இறந்துவிட்டனர் என்பது இந்திய இராணுவத்தின் அதிகாரப்பூர்வ நிலைப்பாடாகும். 1971ஆம் ஆண்டுக்குள், தமயந்தி தாம்பே தொடர்ச்சியாக மூன்று தேசிய மகளிர் ஒற்றையர் போட்டிகளில் வென்றார். 1971 இந்திய-பாக்கித்தான் போரில் காணாமல் போன 54 பேர் சம்பவத்தில் இவரது கணவர் பிடிபட்டதை அடுத்து, 1971 ஆம் ஆண்டில் தனது 23 வயதில் விளையாட்டிலிருந்து ஓய்வு பெறுவதாக அறிவித்தார். தனது கணவரை திரும்பப் பெறாவிட்டால் அல்லது உறுதிப்படுத்தப்பட்ட செய்தியைப் பெறாவிட்டால் இறகுப் பந்தாட்டத்தில் தனது வாழ்க்கையை மீண்டும் தொடங்க மாட்டேன் என்று சபதம் எடுத்தார்.  

## பண்பாட்டில்

### திரைப்படம்
அகன்சா தாமினி இயோசி இயக்கிய 1971 இந்திய-பாக்கித்தான் போரை மையமாகக் கொண்ட ஒரு குறும்படத்தில் தமயந்தி தாம்பே நடித்திருந்தார். இத்திரைப்படம் 2005 ஆம் ஆண்டில் இயோசி இயக்கிய குறும்படம் ஆகும். கிட்டத்தட்ட ஐந்து தசாப்தங்களாக தனது கணவர் திரும்புவதற்காக காத்திருக்கும் தமயந்தி தாம்பேயின் கவலையையும் நம்பிக்கையையும் இத்திரைப்படம் குரல் கொடுக்கிறது.
# ஆர். கே. சிறீராம்குமார்


**ஆர். கே. சிறீராம்குமார்** (*R. K. Shriramkumar*, பிறப்பு 4 அக்டோபர் 1966) என்பவர் கருநாடக இசையில் ஒரு திறமையான வயலின் கலைஞர் ஆவார். இவர் கருநாடகத்தைச் சேர்ந்த ருத்ரபட்டிண இசைப் பாரம்பரியக் குடும்பத்தைச் சேர்ந்தவர். இவர் வயலின் கலைஞர் ஆர். கே. வெங்கடராம சாஸ்திரியின் பேரனும், ஆர். கே. ஸ்ரீகண்டனின் பேரனும் ஆவார். 2025 ஆம் ஆண்டிற்கான சங்கீத கலாநிதி விருதுக்கு ஆர்.கே. சிறீராம்குமார் தேர்வு செய்யப்பட்டுள்ளார்.  

## அறிமுகம்
ருத்ரபட்ணம் கிருஷ்ணமூர்த்தி சிறீராம்குமார், குசுமா கிருஷ்ணமூர்த்தி மற்றும் ஆர். வி. கிருஷ்ணமூர்த்தி இணையருக்கு 1966 ஆம் ஆண்டு அக்டோபர் 4 ஆம் நாள் பிறந்தார். இவரது தாத்தா வயலின் கலைஞர் ஆர். கே. வெங்கடராம சாஸ்திரி ஆவார். அவர் ஆர். கே. ஸ்ரீகண்டனின் சகோதரரும் குருவும் ஆவார். இவர் இசைப் பயிற்சியை துவக்கத்தில் சாவித்ரி சத்தியமூர்த்தியிடமிருந்தும், தன் தாத்தா ஆர். கே. வெங்கடராம சாஸ்திரியிடமிருந்தும் பெற்றார். இவர் டி. கே. ஜெயராமனிடம் குரல் இசையிலும் பயிற்சி பெற்று வருகிறார், தற்போது வி.வி. சுப்பிரமணியத்திடம் வழிகாட்டுதலையும் பெற்றுவருகிறார்.  

சிறீராம்குமார் தமிழ்நாட்டின் சென்னையில் உள்ள பத்மா சேஷாத்ரி பால பவன் பள்ளியில் பயின்றார்.  

## கலை வாழ்க்கை
இவர் தனிக் கச்சேரிகள் மட்டுமின்றி, டி. கே. ஜெயராமன், தா. கி. பட்டம்மாள், ம. ச. சுப்புலட்சுமி, கே. வி. நாராயணசுவாமி, செம்மங்குடி சீனிவாச ஐயர், டி. பிருந்தா, த. விசுவநாதன், எஸ். பாலச்சந்தர் உள்ளிட்ட பல்வேறு கலைஞர்களுடன் கச்சேரிகளுக்குச் சென்றுள்ளார்.  

இரண்டு தசாப்தங்களுக்கும் மேலாக தியாகராஜர் ஆராதனை விழா, சென்னை மியூசிக் அகாதெமி, சண்முகானந்த சங்கீத சபா, சங்கீத நாடக அகாதமி, ஐ.சி.சி.ஆர், ஐ.டி.சி சங்கீத சம்மேளனம், ராஜீவ் காந்தி அறக்கட்டளை, அகில இந்திய வானொலி, தூர்தர்சன் உள்ளிட்ட இந்தியாவில் உள்ள அமைப்புகள் மற்றும் விழாக்களில் இசை நிகழ்ச்சிகளை நடத்தியுள்ளார்.  

இவர் புது தில்லியில் உள்ள குடியரசுத் தலைவர் இல்லத்தில், 1988 இல் கீதா ராஜசேகருடனும், 1995 இல் செம்மங்குடி ஸ்ரீனிவாச ஐயருடனும் இணைந்து, அப்போதைய இந்தியப் பிரதமர் இராஜீவ் காந்தி மற்றும் அப்போதைய இந்தியக் குடியரசுத் தலைவர்கள் இரா. வெங்கட்ராமன் மற்றும் சங்கர் தயாள் சர்மா ஆகியோரின் முன்னிலையில் நிகழ்ச்சிகளை நடத்தியுள்ளார்.  

இவர் கீதா இராஜசேகர், விஜய் சிவா, சஞ்சய் சுப்ரமண்யன், கே. வி. நாராயணசுவாமி, எஸ். பாலச்சந்தர், டி. என். சேசகோபாலன், என். ரவிகிரண், பி. உன்னிகிருஷ்ணன், டி. எம். கிருஷ்ணா ஆகியோருடன் அமெரிக்கா, ஆத்திரேலியா, கனடா, இங்கிலாந்து, ஐரோப்பா, சிங்கப்பூர், மலேசியா, மொரீசியசு, இலங்கை, மஸ்கட் ஆகிய நாடுகளுக்கு சுற்றுப்பயணம் செய்துள்ளார். இவர் சஞ்சய் சுப்பிரமணியனுடன் சேர்ந்து பாரிசில் உள்ள தியேட்டர் டி லா வில்லேவுக்காக நிகழ்ச்சி நடத்தியுள்ளார்.  

அம்ரிதா முரளி உட்பட பல வளர்ந்து வரும் இசைக்கலைஞர்களுக்கு சிறீராம்குமார் ஆசிரியராக உள்ளார்.  

## தனிப்பட்ட வாழ்க்கை

சிறீராம்குமார் சென்னைப் பல்கலைக் கழக கணிதப் பட்டதாரி ஆவார். தமிழ்நாட்டின் சென்னையில் வயலின், கருநாடக குரல் இசை ஆகிய இரண்டையும் கற்பிக்கிறார். சிறீராம் தனது ஓய்வு நேரங்களில் பல இசை நிகழ்ச்சிகளுக்கு சென்றுவருகிறார். பல முக்கிய கலைஞர்களுக்காக ஆண்டுதோறும் உலகம் முழுவதும் இசைப் பயணம் மேற்கொள்கிறார். தா. கி. பட்டம்மாள், ம. ச. சுப்புலட்சுமி ஆகிய இருவரையும் தன் குருக்களாக கருதுகிறார். 2009 பெப்ரவரியில், சிறீகுமார் அகிலாவை மணந்தார்.
# இசுலாம்பூர் சட்டமன்றத் தொகுதி, மகாராட்டிரம்



**இசுலாம்பூர் சட்டமன்றத் தொகுதி** (Islampur Assembly Constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது சாங்கிலி மாவட்டத்தில் அமைந்துள்ளது. இஸ்லாம்பூர், ஹாத்கணங்கலே மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| 2009 | செயந்த் பாட்டீல் | தேசியவாத காங்கிரசு கட்சி |
| --- | --- | --- |
| 2014 |  |  |
| 2019 |  |  |
| 2024 | தேசியவாத காங்கிரசு கட்சி (சரத்சந்திர பவார்) | } |

## தேர்தல் முடிவுகள்
### 2024
# ஷாமா ஜைதி


**ஷாமா ஜைதி** (*Shama Zaidi*, பிறப்பு: செப்டம்பர் 25,1938) ஓர் இந்தியத் திரைக்கதை ஆசிரியரும், ஆடைகலன் வடிவமைப்பாளரும், கலை இயக்குனரும், நாடக நபரும், கலை விமர்சகரும் மற்றும் ஆவணப்பட தயாரிப்பாளரும் ஆவார். இவர் கலை இயக்குநரும் , திரைப்பட இயக்குநருமான மை. சி. சத்யூவை மணந்தார். 2021 ஆம் ஆண்டில் சர்வதேச கலாச்சார கலைத் திரைப்பட விழாவில் ஷாமா ஜைதிக்கு வாழ்நாள் சாதனையாளர் விருது வழங்கப்பட்டது.  

## பின்னணி
ஷாமா ஜைதி ஒரு அரசியல்வாதியும் கல்வியாளருமான பஷீர் உசேன் ஜைதி மற்றும் அவரது மனைவி குத்ஸியா ஜைதி ஆகியோரின் மகள் ஆவார். இவருக்கு இரண்டு சகோதரர்கள் உள்ளனர். இவரது பெற்றோர் இருவரும் பொதுவுடைமை இயக்கத்துடன் நெருக்கமாக தொடர்புடையவர்கள். மேலும் ஷாமா வலுவான இடதுசாரி சூழலில் வளர்ந்தார். இவர், முசோரியிலுள்ள உட்ஸ்டாக் பள்ளியிலும், பின்னர் புது தில்லியிலுள்ள மிராண்டா ஹவுஸிலும் கல்வி பயின்றார். தில்லி பல்கலைக்கழகத்தில் ஆங்கிலத்தில் இளங்கலை பட்டமும், இலண்டனின் சிலேட் கலைப்பள்ளியில் மேடை வடிவமைப்பில் சான்றிதழும் பெற்றுள்ளார். "பாரத் ஏக் கோஜ்" என்ற தொலைக்காட்சி தொடரில் தனது சிறந்த திரைக்கதைக்காக இவர் பாராட்டப்படுகிறார்.  

சத்யஜித் ராய், சியாம் பெனகல், மை. சி. சத்யூ மற்றும் பிறருடன் ஆவணப்படங்கள் மற்றும் திரைப்படங்களுக்கு திரைக்கதை/உரையாடல்களை எழுதியுள்ளார். இவர் ஆடை வடிவமைப்பாளராகவும் மற்றும் கலை இயக்குனராகவும் பணியாற்றியுள்ளார்.  

இசுமத் சுகதாயின் *சூகார்ம் ஹவா* என்ற சிறுகதையை அடிப்படையாகக் கொண்டு, இவர் திரைகதையை எழுதினார். அதே பெயரில் வெளியான இது சிறந்த திரைக்கதைக்கான பிலிம்பேர் விருதை வென்றது. (கைபி ஆசுமியுடன் பகிர்ந்து கொள்ளப்பட்டது)
# திமிக்கா


**திமிக்கா** (இந்தோனேசியம்: *Kota Timika*; ஆங்கிலம்: *Timika*) என்பது இந்தோனேசியா, மத்திய பப்புவா மாநிலம், மிமிக்கா பிராந்தியத்தில் உள்ள ஒரு மாநகரமாகும். இந்த நகரம் மிமிக்கா பிராந்தியத்தின் தலைநகரமாகவும் செயல்படுகிறது.  

இந்த நகரம் மத்திய பப்புவாவின் தெற்கு கடற்கரையில் அமைந்துள்ளது. 2020 மக்கள் தொகை கணக்கெடுப்பில், அந்த நகரமும் அதன் பிராந்தியமும் ஒருசேர 142,909 மக்கள் தொகையைக் கொண்டிருந்தன.  

## பொது

திமிக்கா என்பது சுரங்கத் தொழில், மற்றும் தொழில் சார்ந்த சேவைகளைக் கொண்ட ஒரு பகுதியாகும். இந்தப் பகுதியில் பல்வேறு தேசிய அளவிலான நிறுவனங்கள் செயல்படுகின்றன. திமிக்கா தற்போது பப்புவாவில் இருக்கும் வெளிநாட்டு நாட்டினர் குழுமத்திலும் *(Warga Negara Asing)* உள்ளார்கள். அவர்களில் பெரும்பாலோர், இந்தோனேசிய பிடி பிரிபோர்ட் நிறுவனத்தில் *(Freeport Indonesia)* வேலை செய்கிறார்கள்.  

அவர்களில் அமெரிக்க ஐக்கிய நாடுகள், ஜப்பான், கனடா, ஆத்திரேலியா மற்றும் ஜெர்மனியைச் சேர்ந்த 2,000 வெளிநாட்டவர்கள் இங்குள்ள சுரங்கத் தொழில் நிறுவனங்களில் வேலை செய்கின்றனர்.  

## வானூர்தி போக்குவரத்து

ஆகத்து 2012-இல், இந்தோனேசிய அரசாங்கம் திமிக்காவில் ஒரு புதிய வணிக வானூர்தி நிலையத்தை உருவாக்கும் திட்டங்களை அறிவித்தது. மோசஸ் கிலாங்கின் பன்னாட்டு வானூர்தி நிலையம் *(Mozes Kilangin International Airport)*, தற்போதுள்ள வானூர்தி நிலையத்தை ஒட்டிய 800x300 மீ நிலப்பரப்பில் உருவாக்கப்பட்டது. புதிய நிலையம் ஒரு புதிய வரவேற்பு அறையையும் ஓடுபாதையையும் கொண்டுள்ளது.  

ஆகத்து 15, 2014 முதல், கருடா இந்தோனேசியா வானூர்தி நிறுவனம், 84 மலிவுவிலை இருக்கைகளையும்; 12 வணிக வகுப்பு இருக்கைகளையும் கொண்ட பாம்பார்டியர் *(CRJ-1000 Bombardier CRJ700 series)*, வானூர்தியுடன், திமிக்கா-சோரோங்-மனாடோ வழித்தடத்தில் வாரத்திற்கு 3 முறை சேவை செய்து வருகிறது.  

## காலநிலை

திமிக்கா நகரம், வெப்பமண்டல மழைக்காடு காலநிலையைக் (Af) கொண்டது; ஆண்டு முழுவதும் கனமழை முதல் மிகக் கனமழை வரை பெய்யும்.  

## காட்சியகம்
- **திமிக்கா காட்சிப் படங்கள்**
# சிராலா சட்டமன்றத் தொகுதி



**சிராலா சட்டமன்றத் தொகுதி** (Shirala Assembly Constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது சாங்கிலி மாவட்டத்தில் அமைந்துள்ளது .சிராலா, ஹாத்கணங்கலே மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| 1957 | யசுவந்த் பாட்டீல் | இந்திய விவசாயிகள் மற்றும் தொழிலாளர் கட்சி |  |
| --- | --- | --- | --- |
| 1962 | வசந்த்ராவ் நாயக் | இந்திய தேசிய காங்கிரசு |  |
| 1967 |  |  |  |
| 1972 | பகவான்ராவ் பாட்டீல் |  |  |
| 1978 | சிவாஜிராவ் தேசமுக் | சுயேச்சை |  |
| 1980 | இந்திய தேசிய காங்கிரசு |  |  |
| 1985 |  |  |  |
| 1990 |  |  |  |
| 1995 | சிவாஜிராவ் நாயக் | பாரதிய ஜனதா கட்சி |  |
| 1999 | தேசியவாத காங்கிரசு கட்சி |  |  |
| 2004 | சுயேச்சை |  |  |
| 2009 | மான்சிங் நாயக் |  |  |
| 2014 | சிவாஜிராவ் நாயக் | பாரதிய ஜனதா கட்சி |  |
| 2019 | மான்சிங் நாயக் | தேசியவாத காங்கிரசு கட்சி |  |
| 2024 | சத்யசித் தேசமுக் | பாரதிய ஜனதா கட்சி | } |
## தேர்தல் முடிவுகள்
### 2024
# ஜகானாரா கான்



**ஜகானாரா கான்** (*Jahanara Khan*) என்பவர் இந்திய அரசியல்வாதியும் மேற்கு வங்கச் சட்டமன்ற மேனாள் உறுப்பினரும் ஆவார். இவர் இந்திய பொதுவுடமை கட்சியின் இந்திய அரசியல்வாதி ஆவார். ஜகானாரா கான் 2011 முதல் 2021 வரை இரண்டு முறை மேற்கு வங்கச் சட்டமன்ற உறுப்பினராகப் பதவி வகித்துள்ளார். இவர் மேற்கு வங்கச் சட்டமன்றத்தில் மேற்கு வர்தமான் மாவட்டத்தில் உள்ள ஜமுரியா சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார்.  

2024ஆம் ஆண்டு இந்தியப் பொதுத் தேர்தலில் அசன்சோல் (பசிம் பர்தமான்) நாடாளுமன்றத் தொகுதிக்கான தனது கட்சியின் வேட்பாளராக இவர் போட்டியிட்டார்.
# சிறீரூப மித்ரா சவுத்ரி


## தொழில் வாழ்க்கை
2004ஆம் ஆண்டில் தேசிய சட்ட எழுத்தறிவு இயக்கத்தின் துவக்கத்தில் பங்கேற்றார். 2010ஆம் ஆண்டு நிலவரப்படி இவர் சுதினாலே என்ற தன்னார்வத் தொண்டு நிறுவனத்தின் தலைவராக இருந்தார்.  

கொல்கத்தா *நிர்பயா தீதி* என்று அழைக்கப்படும் இவர், கற்பழிப்புக்கு ஆளானவர்களின் மறுவாழ்வு மற்றும் பெண்களுக்குக் கழிப்பறைகள் வழங்கும் பணியில் ஈடுபட்டார். 2012 தில்லி கூட்டு பாலியல் பலாத்காரத்திற்குப் பிறகு பிரதமர் மன்மோகன் சிங் அமைத்த பெண்களுக்கு எதிரான கற்பழிப்பு, கடத்தல் மற்றும் வன்முறை தொடர்பான சிறப்புப் பணிக்குழுவிற்கு இவர் தலைமை தாங்கினார்.  

சவுத்ரி அகில இந்திய திரிணாமுல் காங்கிரசின் வேட்பாளராக 2014 பொதுத் தேர்தலில் தெற்கு தில்லி மக்களவைத் தொகுதியில் 803 வாக்குகளைப் பெற்றார். 2019 மக்களவைத் தேர்தலில், இவர் பாரதிய ஜனதா கட்சி சார்பில் மால்டாஹா தக்ஷின் தொகுதியில் போட்டியிட்டார்.  

2021 மேற்கு வங்க சட்டப்பேரவைத் தேர்தலில், சவுத்ரி பாரதிய ஜனதா கட்சி வேட்பாளராக ஆங்கில சந்தைத் தொகுதியில் போட்டியிட்டு, தனது நெருங்கிய போட்டியாளரான திரிணாமுல் காங்கிரசை தோற்கடித்து வெற்றி பெற்றார்.
# பலுசு - கடேகாவ் சட்டமன்றத் தொகுதி



**பலுசு -கடேகாவ் சட்டமன்றத் தொகுதி** (Palus-Kadegaon Assembly Constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது சாங்கலி மாவட்டத்தில் அமைந்துள்ளது. பலுசு -கடேகாவ், சாங்கலி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| 1985 | பதங்கராவ் கடம் | சுயேச்சை |
| --- | --- | --- |
| 1990 | இந்திய தேசிய காங்கிரசு |  |
| 1995 | சம்பத்ராவ் தேசமுக் | சுயேச்சை |
| 1996^ | பிரித்விராசு தேசமுக் |  |
| 1999 | பதங்கராவ் கடம் † | இந்திய தேசிய காங்கிரசு |
| 2004 |  |  |
| 2009 |  |  |
| 2014 |  |  |
| 2018^ | விசுவசித் கதம் |  |
| 2019 |  |  |
| 2024 |  |  |
^ இடைத்தேர்தல்கள்  
## தேர்தல் முடிவுகள்
### 2024
# மோசஸ் கிலாங்கின் பன்னாட்டு வானூர்தி நிலையம்


**மோசஸ் கிலாங்கின் பன்னாட்டு வானூர்தி நிலையம்** ; (ஆங்கிலம்: *Mozes Kilangin Airport* (**TIM**); இந்தோனேசியம்: (*Bandar Udara Mozes Kilangin*) என்பது இந்தோனேசியா, மத்திய பப்புவா, மிமிக்கா பிராந்தியம் *(Mimika Regency)*, திமிக்கா மாநகரில் அமைந்துள்ள ஒரு பன்னாட்டு வானூர்தி நிலையம் ஆகும்.  

இந்த வானூர்தி நிலையம் 1969-ஆம் ஆண்டின் நடுப்பகுதியில் கட்டப்பட்டு 1971-இல் திறக்கப்பட்டது. இது உள்நாட்டு வானூர்திகளுக்கு மட்டுமே சேவை செய்கிறது.  

## வரலாறு

இந்த வானூர்தி நிலையத்தில், 1996 ஏப்ரல் 15 அன்று கோபசஸ் *(Komando Pasukan Khusus)* எனும் சிறப்பு இராணுவப் படை பிரிவைச் சேர்ந்த லெப்டினன்ட் சனூரிப் *(Sec. Lt. Sanurip)* என்பவரால் ஒரு பெரிய அளவிலான துப்பாக்கிச் சூடு *(1996 Timika shooting)* நடத்தப்பட்டது. அந்தத் துப்பாக்கிச் சூட்டில் 16 பேர் கொல்லப்பட்டனர்; மற்றும் 11 பேர் காயமடைந்தனர்.  

### மெர்பாத்தி நுசந்தரா

சூலை 18, 2008 அன்று, இந்தோனேசிய போக்குவரத்து அமைச்சர் ஜுசுமான் சியாபி ஜமால், மோசஸ் கிலாங்கின் வானூர்தி நிலையத்தை பன்னாட்டு வானூர்தி நிலையமாக மேம்படுத்தும் பணியைத் தொடக்கி வைத்தார்.  

அக்டோபர் 9, 2008 அன்று, காலை 10:00 மணியளவில், மெர்பாத்தி நுசந்தரா ஏர்லைன்ஸ் *(Merpati Nusantara Airlines)* வானூர்தி MZ-835, ஜெயபுராவில் இருந்து பியாக் மற்றும் மக்காசார் வழியாக ஜகார்த்தாவிற்கு செல்லும் வழியில், ​​மோசஸ் கிலாங்கின் வானூர்தி நிலையத்தில் தரையிறங்கும் போது, வானூர்தியின் சக்கரம் வெடித்தது. இந்த நிகழ்வில் எவரும் காயமடையவில்லை.  

## காட்சியகம்
# சியுலி சகா



** சியுலி சகா** (*Seuli Saha*) என்பவர் இந்திய அரசியல்வாதியும் மேற்கு வங்கச் சட்டமன்ற உறுப்பினரும் ஆவார். இவர் அகில இந்திய திரிணாமுல் காங்கிரசின் உறுப்பினர் ஆவார். இவர் 2016 மேற்கு வங்க மாநில சட்டப்பேரவைத் தேர்தலில் கேஷ்பூர் சட்டமன்றத் தொகுதியிலிருந்து தேர்ந்தெடுக்கப்பட்ட சட்டமன்ற உறுப்பினர் ஆவார். இவர் 2021<nowiki/>ஆம் ஆண்டு நடைபெற்ற மேற்கு வங்காளச் சட்டமன்றத் தேர்தலில் இவர் இதே தொகுதியில் போட்டியிட்டு மீண்டும் தேர்ந்தெடுக்கப்பட்டார்.
# மாலதி ராவ ராய்



**மாலதி ராவ ராய்** (*Malati Rava Roy*) என்பவர் ஓர் இந்திய அரசியல்வாதியும் சட்டமன்ற உறுப்பினரும் ஆவார். இவர் பாரதிய ஜனதா கட்சியின் உறுப்பினர் ஆவார். இவர் மேற்கு வங்கச் சட்டமன்ற துபாங்கஞ்சி சட்டமன்ற உறுப்பினர் ஆவார்.  

## அரசியல்
ராய் கூச் பெகார் மாவட்டத்தின் கோட்வாலியினைச் சேர்ந்தவர். இவரது கணவரின் பெயர் இந்திர மோகன் ராவ். இவர் 2021ஆம் ஆண்டு நடைபெற்ற மேற்கு வங்கச் சட்டப்பேரவைத் தேர்தலில் துபாங்கஞ்ச் சட்டமன்றத் தொகுதியில் பாஜக வேட்பாளராகப் போட்டியிட்டு வெற்றி பெற்றார்.
# தபசி மண்டல்



**தபசி மண்டல்** (*Tapasi Mondal*)(பிறப்பு 1 மார்ச் 1972) ஓர் இந்திய அரசியல்வாதியும் 2016 முதல் மேற்கு வங்காள ஹால்டியா சட்டமன்றத் தொகுதியின் சட்டமன்ற உறுப்பினரும் ஆவார். இவர் இந்தியப் பொதுவுடமைக் கட்சி (மார்க்சிஸ்ட்) உறுப்பினர் ஆவார். 2020ஆம் ஆண்டில், இவர் பாரதிய ஜனதா கட்சியில் சேர்ந்தார். இவர் 2025-இல் அகில இந்திய திரிணாமுல் கட்சியில் இணைந்தார்.  

## தனிப்பட்ட வாழ்க்கை
மொண்டல், அர்ஜுன் குமார் மொண்டலை மணந்தார், மேற்கு வங்காளத்தின் புர்பா மெடினிபூர் மாவட்டத்தில் உள்ள துர்காச்சக் நகரில் வசித்துவருகிறார். இவர் சுதஹாட்டா லாபன்யபிரவா பாலிகா வித்யாலியாவில் தனது கல்வியைப் பெற்றார். இந்தத் தேர்தலில் இவரது முதன்மை போட்டியாளரான அகில இந்திய திரிணாமுல் காங்கிரசு வேட்பாளரான மதுரிமா மண்டல் ஆவார். இந்தத் தேர்தலில் தபசி மொண்டல் 21,000 வாக்குகள் வித்தியாசத்தில் வென்றார்.
# நீனா மிட்டல்



**நீனா மிட்டல்** (*Neena Mittal*) என்பவர் ஓர் இந்திய அரசியல்வாதியும் பஞ்சாப் சட்டமன்ற உறுப்பினரும் ஆவார். இவர் 2022 பஞ்சாப் சட்டப்பேரவைத் தேர்தலில் ஆம் ஆத்மி கட்சி சார்பில் பஞ்சாப்பின் ராஜ்புரா சட்டமன்றத் தொகுதியில் போட்டியிட்டுத் தேர்ந்தெடுக்கப்பட்டார்.  

## சட்டப்பேரவை உறுப்பினர்
நீனா மிட்டல், பஞ்சாப் சட்டப்பேரவையில் ராஜ்புரா சட்டமன்றத் தொகுதி சட்டமன்ற உறுப்பினர் ஆவார். இவர் 2022 பஞ்சாப் சட்டப்பேரவைத் தேர்தலில் 117 இடங்கள் 92 இடங்களை வென்று பதினாறாவது பஞ்சாப் சட்டப்பேரவையில் ஆட்சி அமைத்த ஆம் ஆத்மி கட்சியின் சட்டமன்ற உறுப்பினர்களில் ஒருவராவார். பகவந்த் மான் 2022 மார்ச் 16 அன்று முதலமைச்சராகப் பதவியேற்றார்.  

; பஞ்சாப் சட்டமன்றத்தின் குழு பணிகள்  

- உறுப்பினர் (2022-23) அரசாங்க உத்தரவாதங்களுக்கான குழு
- உறுப்பினர் (2022-23) விவசாயம் மற்றும் அதனுடன் தொடர்புடைய நடவடிக்கைகள் குறித்த குழு

## தேர்தல் செயல்பாடு
**id="75" |பஞ்சாப் சட்டப்பேரவைத் தேர்தல் 2022**

| } |  |  |  |
| --- | --- | --- | --- |
| **ஆ.ஆ.க.** | **நீனா மிட்டல் ** | **54,834** | **40.1** |
| பாஜக | ஜகதீஷ் குமார் ஜக்கா | 32,341 | 23.65 |
| இதேகா | ஹர்தியல் சிங் காம்போஜ் | 28,589 | 20.9 |
| சிஅத | சரண்ஜித் சிங் பிரார் | 15,006 | 10.97 |
| நோட்டா | நோட்டா |  |  |
# சிகா சாட்டர்ஜி



**சிகா சாட்டர்ஜி** (*Sikha Chatterjee*) என்பவர் இந்திய அரசியல்வாதியும் மேற்கு வங்காளச் சட்டமன்ற உறுப்பினரும் ஆவார். இவர் பாரதிய ஜனதா கட்சியினைச் சேர்ந்தவர். மே 2021-இல், ஜல்பைகுரி மாவட்டத்தில் உள்ள டப்கிராம்-புல்பாரி சட்டமன்றத் தொகுதியிலிருந்து மேற்கு வங்கச் சட்டமன்ற உறுப்பினராகத் தேர்ந்தெடுக்கப்பட்டார். இவர் அகில இந்திய திரிணாமுல் காங்கிரசின் மேற்கு வங்கத்தின் முக்கிய அமைச்சர் கௌதம் தேப்பினை 27,593 வாக்குகள் வித்தியாசத்தில் தோற்கடித்தார். இவர் ராஜ்கஞ்ச் பஞ்சாயத்துச் சமிதியின் எதிர்க்கட்சித் தலைவராக இருந்தார். இவர் திரிணாமுல் காங்கிரசின் முன்னாள் தலைவராகவும் இருந்துள்ளார்.
# மாபுஜா கதுன்



**மாபுஜா கதுன்** (*Mafuja Khatun*) என்பவர் ஓர் இந்திய அரசியல்வாதியும் மேற்கு வங்கச் சட்டமன்ற உறுப்பினரும் ஆவார். இவர் 2019 முதல் மேற்கு வங்கத்தின் பாரதிய ஜனதா கட்சியின் துணைத் தலைவராக உள்ளார்.  

பாரதிய ஜனதா கட்சி மக்களவை நிறுத்திய முதல் முஸ்லீம் வேட்பாளர் பெண் கதுன் ஆவார்.  

## அரசியல்
2006 மற்றும் 2001 மாநில சட்டமன்றத் தேர்தல்களில், மாபுஜா கதுன் தனது நெருங்கிய போட்டியாளர்களான திரிணாமுல் காங்கிரசின் அகமத் அலி சர்தார், நானி கோபால் ராய் ஆகியோரைத் தோற்கடித்து இந்தியப் பொதுவுடைமை கட்சியிடம் இருந்த குமார்கஞ்ச் சட்டமன்றத் தொகுதியை வென்றார்.  

2019 மக்களவைத் தேர்தலில், இவர் பாரதிய ஜனதா கட்சி வேட்பாளராக ஜாங்கிபூர் தொகுதியில் போட்டியிட்டார்.
# மனோஜ்


**மனோஜ்** என்பது இந்திய வம்சாவளியைச் சேர்ந்த ஓர் ஆண் பெயர். மனோஜ் என்று அழைக்கப்படும் குறிப்பிடத்தக்க நபர்கள் பின்வருமாறு:  

## வணிகம்
- மனோஜ் பார்கவா (பிறப்பு 1953) இந்திய-அமெரிக்கத் தொழில்முனைவோர்.

## திரைப்படம், தொலைக்காட்சி
- மஞ்சு மனோஜ் (பிறப்பு 1983) இந்தியத் திரைப்பட நடிகர்.
- எம். நைட் சியாமளன் (மனோஜ் நெல்லியட்டு சியாமளன், பிறப்பு 1970) இந்திய-அமெரிக்க திரைப்படத் தயாரிப்பாளர்.
- மனோஜ் பாஜ்பயீ (பிறப்பு 1969).இந்தி, தெலுங்குத் திரைப்படங்களில் முக்கியமாக நடித்த இந்தியத் திரைப்பட நடிகர்.
- மனோஜ் பாரதிராஜா (பிறப்பு 1976) தமிழ்த் திரைப்பட நடிகர், இயக்குநர்.
- மனோஜ் கே. ஜெயன் (பிறப்பு 1966) மலையாளம், தமிழ், தெலுங்குத் திரைப்பட நடிகர்.
- மனோஜ் குமார் (பிறப்பு 1937) இந்திய நடிகர், இந்தித் திரைப்பட இயக்குநர்.
- மனோஜ்குமார் (தமிழ் இயக்குநர்) (பிறப்பு 1960) இவர் தமிழ், தெலுங்கு, கன்னடத் திரைப்படங்களை இயக்கியுள்ளார்.
- மனோஜ் பரமஹம்சா, இந்திய ஒளிப்பதிவாளர், முதன்மையாக தமிழ்த் திரைப்படங்களில் பணிபுரிகிறார்.

## இசை
- மனோஜ்-கியான், இந்தி, தமிழ்த் திரைப்படங்களுக்கான இந்திய இசையமைப்பாளர் இரட்டையர்கள்.
- மனோஜ் திவாரி (தில்லி அரசியல்வாதி) (பிறப்பு 1971) பாடகர், நடிகர், தொலைக்காட்சித் தொகுப்பாளர், இந்தியாவின் பீகாரைச் சேர்ந்த இசையமைப்பாளர்.

## அரசியல்
- கே. எஸ். மனோஜ் (பிறப்பு 1965) கேரள அரசியல்வாதி, ஆலப்புழா மக்களவைத் தொகுதியைப் பிரதிநிதித்துவப்படுத்துகிறார்.
- பி. எச். மனோஜ் பாண்டியன் (பிறப்பு 1971) அரசியல்வாதி, முன்னாள் சட்டமன்ற உறுப்பினர்.
- மனோஜ் சின்ஹா (பிறப்பு 1959) காசிப்பூர் மக்களவைத் தொகுதியை பிரதிநிதித்துவப்படுத்தும் அரசியல்வாதி.

## விளையாட்டு
- மனோஜ் டேவிட் (பிறப்பு 1975) இலங்கைத் துடுப்பாட்ட வீரர்.
- மனோஜ் ஹேமரத்ன (பிறப்பு 1969) இலங்கைத் துடுப்பாட்ட வீரர்.
- மனோஜ் ஜோக்லேகர் (பிறப்பு 1973) இந்தியத் துடுப்பாட்ட வீரர்.
- மனோஜ் திவாரி (துடுப்பாட்ட வீரர்) (பிறப்பு 1985) இந்தியத் துடுப்பாட்ட வீரர்
- மனோஜ் பிரபாகர் (பிறப்பு 1963) இந்தியத் துடுப்பாட்ட வீரர்.
- மனோஜ் ரோட்ரிகோ (பிறப்பு 1983) இலங்கைத் துடுப்பாட்ட வீரர்.
- மனோஜ் சர்க்கார், மாற்றுத்திறனுடைய இறகுப்பந்தாட்ட வீரர்.

## எழுத்தாளர்
- மனோஜ் தாஸ், ஒரிய, ஆங்கில, இந்திய எழுத்தாளர்.

## ஏனையோர்
- மனோஜ் குமார் பாண்டே (1975-1999), இந்திய இராணுவ அதிகாரி, பரம் வீர் சக்ரா விருது பெற்றவர்.
- மனோஜ் பாண்டே, இந்திய இராணுவத் தளபதி.
- மனோஜ் முகுந்த் நரவானே, இந்தியத் தரைப்படைத் தலைவர்.
# ஹமீர்ப்பூர்



**ஹமீர்ப்பூர்** (*Hamirpur*), இந்தியாவின் இமயமலையின் வெளிப்புறத்தில் அமைந்த சிவாலிக் மலையில் உள்ள இமாச்சலப் பிரதேச மாநிலத்தில் உள்ள |ஹமீர்ப்பூர் மாவட்டத்தின் நிர்வாகத் தலைமையிடம் மற்றும் நகராட்சி ஆகும். இது சிவாலிக் மலையில் 785 மீட்டர் உயரத்தில் உள்ளது. ஹமீர்பூர் நகரம், மாநிலத் தலைநகரான சிம்லாவிற்கு வடமேற்கே 139.3 கிலோ மீட்டர் தொலைவில் உள்ளது.  
## மக்கள் தொகை பரம்பல்
2011ஆம் ஆண்டின் மக்கள் தொகை கணக்கெடுப்பின்படி, 11 வார்டுகளும், 4,350 குடியிருப்புகளும் கொண்ட ஹமீர்ப்பூர் நகரத்தின் மக்கள் தொகை 17,604 ஆகும். அதில் 9,056 ஆண்கள் மற்றும் 8,548 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 9.12 % வீதம் உள்ளனர். பாலின விகிதம் 1000 ஆண்களுக்கு 944 பெண்கள் வீதம் உள்ளனர். சராசரி எழுத்தறிவு 93.01 % வீதம் உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 16.29 % மற்றும் 0.82 % வீதம் உள்ளனர். இந்நகரத்தில் இந்து சமயத்தினர் 97.65%, இசுலாமியர் 1.55%, சமணர்கள் , பௌத்தர்கள் 0.39%, கிறித்தவர்கள் 0.10%, சீக்கியர்கள் 0.28% மற்றும் பிற சமயத்தினர் 0.04%% வீதம் உள்ளனர்.  
## போக்குவரத்து
அமிர்தசரஸ் நகரத்திலிருந்து மணாலி வழியாக லே வரை செல்லும் தேசிய நெடுஞ்சாலை எண் 3 ஹமீர்பூர் நகரம் வழியாகச் செல்கிறது.
# ரேக்காங் பியோ



**ரேக்காங் பியோ** (*Reckong Peo*), இந்தியாவின் இமாச்சலப் பிரதேசம் மாநிலத்தின் கின்னௌர் மாவட்டத்தின் நிர்வாகத் தலைமையிடம் மற்றும் பேரூராட்சி ஆகும். இது மாநிலத் தலைநகரான சிம்லாவிற்கு வடகிழக்கில் 227 கிலோ மீட்டர் தொலைவிலும்; மணாலிக்கு தென்கிழக்கில் 333 கிலோமீட்டர் தொலைவிலும் உள்ளது. இந்நகரம் வெளி இமயமலையில் அமைந்த சிவாலிக் மலையில் 2,290 மீட்டர் (7,513 ft) உயரத்தில் உள்ளது. இந்நகரம் ஆப்பிள் பழத்தோட்டங்களுக்கு புகழ்பெற்றது.  
## மக்கள் தொகை
2011ஆம் ஆண்டின் மக்கள் தொகை கணக்கெடுப்பின்படி, ரேக்காங் பியோ பேரூராட்சியின் மக்கள் தொகை 2397 ஆகும்.  

## படக்காட்சி
# கானாப்பூர் சட்டமன்றத் தொகுதி


**கானாப்பூர் சட்டமன்றத் தொகுதி** (Khanapur Assembly Constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது சாங்கிலி மாவட்டத்தில் அமைந்துள்ளது. கானாப்பூர், சாங்கலி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| 1952 | இலட்சுமன் பின்கார்தேவ் | இந்திய தேசிய காங்கிரசு |
| --- | --- | --- |
| தத்தாஜிராவ் தேசமுக் |  |  |
| 1962 | சம்பத்ராவ் மானே |  |
| 1967 |  |  |
| 1972 |  |  |
| 1978 | சகாஜிராவ் சலுங்கே |  |
| 1980 | அன்மந்த்ராவ் பாட்டீல் | இந்தியத் தேசிய காங்கிரசு (அ) |
| 1985 | சம்பத்ராவ் மானே | இந்திய தேசிய காங்கிரசு |
| 1990 | அனில் பாபர் |  |
| 1995 | ராசேந்திர தேசமுக் | சுயேச்சை |
| 1999 | அனில் பாபர் | தேசியவாத காங்கிரசு கட்சி |
| 2004 | சதாசிவ்ராவ் பாட்டீல் | சுயேச்சை |
| 2009 | இந்திய தேசிய காங்கிரசு |  |
| 2014 | அனில் பாபர் † | சிவ சேனா |
| 2019 |  |  |
| 2024 | பாபர் சுகாசு அனில்பாவ் |  |

## தேர்தல் முடிவுகள்
### 2024
# சகிலா ஜலாலுதீன்



**சகிலா ஜலாலுதீன்** (*Shakila Jalaluddin*) என்பவர் சகிலா ஜலால் என அறியப்படுகிறார். இவர் இந்திய அரசியல்வாதியும் மேற்கு வங்காளத்தின் சட்டமன்ற மேனாள் உறுப்பினரும் சமூக நலத் துணை அமைச்சரும் ஆவார். இவர் 1962-ஆம் ஆண்டில் இந்திய காங்கிரசு கட்சியின் சார்பில் போட்டியிட்டுத் தேர்தலில் வெற்றி பெற்று மேற்கு வங்கச் சட்டசபையில் உறுப்பினரான போது இவருக்கு 24 வயது. இவர் சுயேச்சை வேட்பாளர் போனிபுசன் மொண்டலை தோற்கடித்தார். இன்று வரை, மேற்கு வங்காளத்தின் பசந்தி சட்டமன்றத் தொகுதியில் அதிக எண்ணிக்கையிலான வாக்குகளைப் பெற்ற சாதனையை ஜலாலுதீன் வைத்திருக்கிறார்.  

## ஆரம்பகால அரசியல் வாழ்க்கை
ஜலாலுதீன் அரசியல்வாதியும் மேற்கு வங்கத்தின் விவசாயத் துணை அமைச்சருமான அப்துசு சோகூரின் மகள் ஆவார். 1960-ஆம் ஆண்டில் சட்டமன்ற உறுப்பினராக இவரது தந்தை திடீரென இறந்த பிறகு, இந்திய தேசிய காங்கிரசு கட்சியினர் சகிலாவை அணுகித் தேர்தலில் போட்டியிட வேண்டினர். சகிலா தனது முதல் தேர்தலில் 42,000 வாக்குகள் கூடுதலாகப் பெற்று பெரும்பான்மையில் வெற்றி பெற்றார்.  

## அரசியல் சாதனைகள்

ஜலாலுதீன் 1968-இல் அரசியல் வாழ்க்கையிலிருந்து ஓய்வு பெறுவதற்கு முன்பு 1962 மற்றும் 1967 என இரண்டு தேர்தல்களில் வெற்றி பெற்றார்.  

## தனிப்பட்ட வாழ்க்கை
ஜலாலுதீன் 1934 சூலை 5 அன்று இந்தியாவின் மேற்கு வங்காளத்தின் 24 தெற்கு பர்கானாசில் உள்ள மாலிக்புரில் பிறந்தார். இவரது குடும்ப இல்லமான பெர்கத் மஞ்சி, கொல்கத்தா நகரிலிருந்து 12 மைல் தொலைவில் உள்ளது. 1959ஆம் ஆண்டில் கொல்கத்தாவில் அமைந்துள்ள பெருமாட்டி பிரபோர்ன் கல்லூரியில் சர்வதேச விவகாரங்களில் முதுகலைப் பட்டம் பெற்றார்.  

1961-ஆம் ஆண்டில், சமூக நலத்துறை துணை அமைச்சராக நியமிக்கப்பட்டபோது, கொல்கத்தாவில் உள்ள ஜல் ஜலாலை மணந்தார். 1969ஆம் ஆண்டில், சகிலாவும் அவரது கணவரும் கனடா குடிபெயர்ந்தனர். இங்கு வந்த பிறகு தி ஒட்டாவா இதழ் மற்றும் *தி ஃப்ரீ பிரஸ் வீக்லி* ஆகியவற்றில் தோன்றினார். .  

## மரணம்
சகிலா ஜலாலுதீன் தனது வீட்டில் விழுந்ததில் தலையில் காயம் ஏற்பட்டதால், 30 மே 2015 அன்று ஒட்டாவாவில் இறந்தார். இவரது கணவர் ஜல் ஜலால், இவரது இரண்டு குழந்தைகள் ஆடம் மற்றும் தானியா, பேரக்குழந்தைகள், சப்ரினா மற்றும் ஸ்டீபனி ஆகியோர் கனடாவின் பல்வேறு பகுதிகளில் வசித்து வருகின்றனர்.
# பிர்தௌசி பேகம்



**பிர்தௌசி பேகம்** (*Firdousi Begum*)(பிறப்பு 1979) என்பவர் மேற்கு வங்காளத்தைச் சேர்ந்த ஓர் இந்திய அரசியல்வாதி ஆவார். பேகம், 2011, 2016, 2021ஆம் ஆண்டுகளில் நடைபெற்ற மேற்கு வங்கச் சட்டமன்றத் தேர்தலில் சோனார்பூர் வடக்குச் சட்டமன்ற உறுப்பினராகத் தேர்ந்தெடுக்கப்பட்டார்.  

## அரசியல்
பேகம் அகில இந்திய திரிணாமுல் காங்கிரசு கட்சியின் உறுப்பினர் ஆவார். இவர் 2014 ஜனவரி 3 முதல் பஞ்சாயத்துகள் மற்றும் கிராமப்புற மேம்பாட்டுத் துறையின் நாடாளுமன்றச் செயலாளராகப் பணியாற்றினார். சூன் 2004-இல் இராஜ்பூர்-சோனார்பூர் நகராட்சியின் பெண் உறுப்பினராக இருந்தபோது அகில இந்திய திரிணாமுல் காங்கிரசு கட்சியில் சேர்ந்தார். 2009 முதல் 2013 வரை ராஜ்பூர்-சோனார்பூர் நகராட்சியின் துணைத் தலைவராக இருந்தார்.  

## சட்டமன்ற உறுப்பினர்
சோனார்பூர் தொகுதியில் 2011 மே மாதத்தில் சட்டமன்றத்தின் முதல் பெண் உறுப்பினராக ஆனார். இக்காலத்தில் இவர் தெற்கு 24 பர்கானாசு மாவட்ட திட்டமிடல் குழுவின் உறுப்பினராகவும், சலுகைகள் மற்றும் நிதி கலால், மேம்பாடு மற்றும் திட்டமிடல் நிலைக்குழுவின் உறுப்பினராகவும் செயல்பட்டார்.
# தெபிளினா கெம்பிராம்

**தெப்லினா கெம்பிராம்** (*Deblina Hembram*) என்பவர் மேற்கு வங்காளத்தைச் சேர்ந்த ஓர் இந்திய அரசியல்வாதியும், இந்தியப் பொதுவுடைமைக் கட்சியின் (மார்க்சிஸ்ட்) மத்தியக் குழு உறுப்பினரும் ஆவார். இவர் இடதுசாரி முன்னணி அமைச்சகத்தில் பழங்குடியினர் விவகார அமைச்சராக இருந்தார்.  

## தனிப்பட்ட வாழ்க்கை மற்றும் கல்வி
தெப்லினா கெம்பிராம் சுக்லால் கெம்பிராமை மணந்தார். இவர் தனது 10-ஆம் வகுப்பை 1988-ஆம் ஆண்டில் மேற்கு வங்க இடைநிலைக் கல்வி வாரியத்துடன் இணைந்த பட்டி உயர்நிலைப் பள்ளியில் முடித்தார்.  

## அரசியல் வாழ்க்கை
தெப்லினா கெம்பிராம் இராணிபந்த் சட்டமன்றத் தொகுதியின் மூன்று முறை சட்டமன்ற உறுப்பினர் ஆவார். இது பழங்குடியினருக்கு ஒதுக்கப்பட்ட தொகுதியாகும். 1996, 2006 மற்றும் 2011 மேற்கு வங்கச் சட்டப்பேரவைத் தேர்தல்களில் இவர் வெற்றி பெற்றார்.  
- அகில இந்திய ஜனநாயக மகளிர் சங்கத்தின் தேசியத் துணைத் தலைவர்
# இலந்தனம் இசுட்ரோன்சியம் கோபால்ட்டு பெர்ரைட்டு

**இலந்தனம் இசுட்ரோன்சியம் கோபால்ட்டு பெர்ரைட்டு** (*Lanthanum strontium cobalt ferrite*) என்பது La<sub>x</sub>Sr<sub>1-x</sub>Co<sub>y</sub>Fe<sub>1-y</sub>O<sub>3</sub> என்ற பொது மூலக்கூற்று வாய்ப்பாட்டால் விவரிக்கப்படும் ஒரு வேதியியல் சேர்மமாகும். இங்கு 0.1≤x≤0.4 மற்றும் 0.2≤y≤0.8 என்று பொருள் கொள்ளப்படுகிறது. இலந்தனம் இசுட்ரோன்சியம் கோபால்ட்டைட்டு பெர்ரைட்டு என்ற பெயராலும் இச்சேர்மம் அறியப்படுகிறது. பெர்ரைட்டு குழுவின் இலந்தனம் கோபால்ட்டைட்டிலிருந்து பெறப்பட்ட ஒரு குறிப்பிட்ட பீங்கான் ஆக்சைடு என்று வகைப்படுத்தப்படுகிறது. இலந்தனம்(III) ஆக்சைடு, இசுட்ரோன்சியம் ஆக்சைடு, கோபால்ட் ஆக்சைடு மற்றும் இரும்பு ஆக்சைடு ஆகியவற்றைக் கொண்ட ஒரு கட்டத்தில் இவ்வாக்சைடுகள் சேர்ந்து இலந்தனம் இசுட்ரோன்சியம் கோபால்ட்டு பெர்ரைட்டு உருவாகிறது.  

இலந்தனம் இசுட்ரோன்சியம் கோபால்ட்டு பெர்ரைட்டு கருப்பு நிறத்தில் உள்ளது. சிதைந்த அறுகோண பெரோவ்சுகைட்டு கட்டமைப்பில் படிகமாகிறது. கலவையைப் பொறுத்து பல்வேறு வெப்பநிலைகளில் கட்ட மாற்றங்களுக்கு உட்படுகிறது. பொருள் ஒப்பீட்டளவில் அதிக மின்னணு கடத்துத்திறனும் (200+ சிமென்சு/செ.மீ) நல்ல அயனி கடத்துத்திறனும் (0.2 சிமென்சு/செ.மீ) கொண்ட கலப்பு அயனி மின்னணு கடத்தியாகவும் அறியப்படுகிறது. பொதுவாக விகிதவியலுக்கு ஒவ்வாத சேர்மமான இச்சேர்மம் குறைந்த ஆக்சிசன் பகுதி அழுத்தங்களில் அல்லது கார்பன் போன்ற குறைக்கும் முகவரின் முன்னிலையில் அதிக வெப்பநிலையில் மேலும் குறைக்கப்படுகிறது.  

இடைநிலை வெப்பநிலை திட ஆக்சைடு எரிபொருள் மின்கலன்களில் எதிர்மின்வாய் பொருளாகவும், நேரடி கார்பன் எரிபொருள் மின்கலன்களில் நேர்மின்வாய் பொருளாகவும் பயன்படுத்த இலந்தனம் இசுட்ரோன்சியம் கோபால்ட்டு பெர்ரைட்டு ஆராயப்படுகிறது.
# சியோனா பெஞ்சமின்

**சியோனா பெஞ்சமின்** (*Siona Benjamin*, பிறப்பு: டிசம்பர் 11,1960) இந்தியாவின் மும்பையைச் சேர்ந்த ஒரு இந்திய அமெரிக்கக் கலைஞர் ஆவார். இப்போது நியூயார்க்கு நகரில் வசிக்கிறார்.  

## பின்னணி
ஒரு பன்முக கலாச்சார கலைஞராக இவரது தனித்துவமான படைப்பு, இந்து மற்றும் முஸ்லிம் பெரும்பான்மையாக வாழும் இந்தியாவில் யூதராக வளர்க்கப்பட்டதன் பின்னணியை பிரதிபலிக்கிறது. தனது ஓவியங்களில், இவர் தனது கடந்த காலத்தின் உருவங்களை இன்று அமெரிக்காவில் வகிக்கும் பாத்திரத்துடன் இணைத்து, இந்திய சிறு ஓவியங்கள் மற்றும் செபார்டிக் சின்னங்கள் ஆகிய இரண்டாலும் ஈர்க்கப்பட்ட அடிப்படை அர்த்தத்தின் வண்ணங்களை உருவாக்குகிறார். இவர் ஓவியத்தில் தனது முதல் முதுகலைப் பட்டத்தையும், நாடக அரங்கு வடிவமைப்பில் இரண்டாவது நுண்கலையில் முதுகலைப் பட்டத்தையும் பெற்றுள்ளார். அமெரிக்க ஐக்கிய நாடுகள், கனடா, ஐரோப்பா, மற்றும் இந்தியா உள்ளிட்ட ஆசிய நாடுகளில் இவர் கண்காட்சிகளை நடத்தியுள்ளார்.  

இவரது படைப்புகள், த நியூயார்க் டைம்ஸ், தி சிகாகோ டிரிப்யூன், தி பிலடெல்பியா இன்க்வைரர், தி பைனான்சியல் டைம்ஸ், தி பாஸ்டன் குளோப், ஆர்ட் அன்ட் ஆன்டிக், ஆர்ட்நியூஸ் இது இந்திய யூத பாரம்பரிய மையத்தால் தொகுக்கப்பட்டு, *கலானியாட் புக்ஸ்* நிறுவனத்தால் வெளியிட்டது.  

சியோனாவின் அசல் ஓவியங்கள் நியூயார்க் நகரில் உள்ள ஏ. சி. ஏ அருங்காட்சியகத்தில் காட்சிக்கு கிடைக்கின்றன.  

### பெண்களின் சித்தரிப்புகள்
பெஞ்சமினின் படைப்புகளில் பெரும்பாலானவர்கள் பெண்களாகவே உள்ளனர்.. பேத்தின் மகள் என்றும், மோசே மற்றும் ஆரோனின் மூத்த சகோதரி என்றும் விவரிக்கப்படும் மிரியம் இவரது மூன்று படைப்புகளில் காணப்படுகிறார். ஒன்றில், அவள் ஒரு பெட்டியை எடுத்துச் சென்று நடந்து செல்கிறாள். மற்றொன்றில் பாரம்பரிய இந்திய உடையணிந்து காணப்படுகிறாள். அதில் அவள் நோய்வாய்ப்பட்டு பேய்களால் சூழப்பட்டிருக்கிறாள். மூன்றாவது, அவள் ஒரு சிலந்தியின் வலையில் சிக்கிய ஒரு பாரசீக தேவதையாக காட்டப்படுகிறாள். மற்றொனில் யூத இலக்கியங்கள் மற்றும் இஸ்லாம் மதத்தில் ஆதாமின் முதல் மனைவியாக கருதும் லிலித் என்ற பெண் ஓவியம் மூன்று பாப் கலை பதிப்புகளில் காட்டப்பட்டுள்ளது. ராகேல், லியா, எஸ்தர் ஆகியோரிம் இந்தத் தொடரில் சேர்க்கப்பட்டுள்ளனர்.
# சுசீலா சுந்தரி


**சுசீலா சுந்தரி போஸ்** (Sushila Sundari Bose) (1879–1924) வட்டரங்கில் நிகழ்த்திய முதல் இந்தியப் பெண்மணி ஆவார். கிரேட் பெங்கால் வட்டரங்கில் புலிகளுடன் தனது துணிச்சலான செயல்களுக்காக இவர் அறியப்பட்டார்.  

## ஆரம்பகால வாழ்க்கை
சுசீலா சுந்தரி போஸ் 1879 ஆம் ஆண்டில் பழைய கொல்கத்தாவின் ராம்பகன் பகுதியில் உள்ள ஜமீந்தார் குடும்பத்தில் பிறந்தார். இவரது ஆரம்பக் கல்வி பெத்தூன் பள்ளியில் தொடங்கியது. தனது குழந்தைப் பருவத்தில் தனது குடும்பத்தின் மற்ற உறுப்பினர்களுடன் குதிரைச் சவாரி மற்றும் மற்போரைக் கற்றுக்கொண்டார். ஆங்கிலம், இந்தி, சமசுகிருதம், மராத்தி மற்றும் பல இந்திய மொழிகளில் சரளமாக இருந்தார்.  

பின்னர் இன்றைய மேற்கு வங்காளத்தின் புகழ்பெற்ற போஸ் குடும்பத்தின் மோதிலால் போஸை திருமணம் செய்து கொண்டார். வட்டரங்கில் இவர் ஈடுபடுவதை இவரது பெற்றோர் எதிர்த்தனர், ஆனால் இவரது கணவர் இவருக்கு ஆதரவளித்தார். புலிகளுடனான இவரது நடிப்புக்கு முன்பு வட்டரங்கில் இவரது உடலியக்க விளையாட்டுகள் உட்பட பிற நிகழ்ச்சிகள் மிகவும் பிரபலமாக இருந்தன. இவரது குடும்பப் பின்னணி மற்றும் ஆரம்பகால வாழ்க்கை பற்றி மிகக் குறைவாகவே அறியப்படுகிறது. இவர் கொல்கத்தாவின் மித்ரா குடும்பத்தின் ஒரு கிளையைச் சேர்ந்தவர் என்று கூறப்படுகிறது. இவரது சகோதரி குமுதினி தேவியும் கிரேட் பெங்கால் சர்க்கஸில் ஒரு கலைஞராக இருந்தார்.  

## தொழில் வாழ்க்கை

பேராசிரியர் போஸ் (பிரியாநாத் போஸ்) என்பவருக்குச் சொந்தமான மற்றும் இயக்கப்பட்ட கிரேட் பெங்கால் சர்க்கஸின் நட்சத்திர கலைஞர்களில் சுசீலா சுந்தரியும் ஒருவர். இவர் ஒரு நிபுணர் சீருடற்பயிற்சிகள் மற்றும் கயிறு விளையாட்டில் நிபுணராக இருந்தார். இவரால் குதிரை சவாரி செய்யவும் முடியும். நிகழ்ச்சியின் தொடக்கத்தில், இவரும் இவரது சகோதரி குமுதினியும் குதிரை மீது சவாரி செய்து மேடையில் வலம் வருவர்.  

நவம்பர் 1896 இல், கிரேட் பெங்கால் சர்க்கஸ் ரேவா சமஸ்தானத்தில் தங்கள் செயல்களை காட்சிப்படுத்தியது. ரேவாவின் இளவரசர் இவர்களின் செயல்திறனைக் கண்டு மிகவும் மகிழ்ச்சியடைந்ததால், இவர்களுக்கு இரண்டு வங்காளப் புலிகளை பரிசாக வழங்கினார். புலிகள் அணிக்கு அதிர்ஷ்டத்தைக் கொண்டுவருவதாக நம்பப்பட்டது. எனவே இந்து தெய்வங்களின் பெயரால் இலட்சுமி மற்றும் நாராயணன் என்று பெயரிடப்பட்டது. புலிகளிடம் எப்படிக் பழகுவது என்பதை சுசீலா கற்றுக்கொண்டார். 1901 வாக்கில், கிரேட் பெங்கால் சர்க்கஸின் நிகழ்ச்சிகளில் சுசீலா சுந்தரி இரண்டு புலிகளுடன் தைரியமான நிகழ்ச்சிகளில் இடம்பெற்றார். மேலும் புலிகள் மீது சாய்ந்து புகைப்படங்கள் எடுத்துக் கொள்வார்.  

பயிற்சி பெற்ற புலிகளில் ஒன்று இறந்தபோது, இவர் *பார்ச்சூன்* என்ற பயிற்சி பெறாத புலியுடன் நிகச்சிகளைச் செய்ய முயன்றார். நிகழ்ச்சியின் போது, பார்ச்சூன் சுசீலாவை அதன் பாதங்களால் கடுமையாக காயப்படுத்தியது. அதன்பின் சுசீலா தனது வாழ்நாள் முழுவதும் சர்க்கஸில் நிகழ்ச்சியை நிகழ்த்த முடியவில்லை. பின்னர் இவர் தனது கணவர் மோதிலால் போஸின் குழுவில் உடல் பயிற்சிகள், மல்யுத்தம், வாள் சண்டை, குச்சி ஓட்டுதல், சைக்கிள் சவாரி மற்றும் குதிரை சவாரி ஆகியவற்றைக் கற்பிக்கத் தொடங்கினார். உடல்நிலை மோசமடைந்த நிலையில் சுசீலா சுந்தரி 1924 இல் இறந்தார்.
# தாசுகான்-கவதே மகாங்கால் சட்டமன்றத் தொகுதி


**தாசுகான்-கவதே மகாங்கால் சட்டமன்றத் தொகுதி** (*Tasgaon-Kavathe Mahankal Assembly Constituency*) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது சாங்கிலி மாவட்டத்தில் அமைந்துள்ளது. தாசுகான்-கவதே மகாங்கால், சாங்கலி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  
## சட்டமன்ற உறுப்பினர்கள்
| 1952 | குண்டு தசரத பாட்டீல் | இந்திய தேசிய காங்கிரசு </br > |
| --- | --- | --- |
| தத்தாஜிராவ் சூர்யவன்சி |  |  |
| 1957 | கணபதி லாட் | இந்திய விவசாயிகள் மற்றும் தொழிலாளர் கட்சி</br> |
| 1962 | தோண்டிராம் யசுவந்த் பாட்டீல் | இந்திய தேசிய காங்கிரசு </br > |
| 1967 | பாபாசாகேப் கோபால்ராவ் பாட்டீல் |  |
| 1972 |  |  |
| 1978 | தினகர்ராவ் கிருசுணாஜி பாட்டீல் |  |
| 1980 | சுயேச்சை |  |
| 1985 | இந்திய தேசிய காங்கிரசு </br > |  |
| 1990 | ஆர்.ஆர்.பாட்டீல் |  |
| 1995 |  |  |
| 1999 | தேசியவாத காங்கிரசு கட்சி</br> |  |
| 2004 |  |  |
| 2009 |  |  |
| 2014 |  |  |
| 2015^ | சுமன் பாட்டீல் |  |
| 2019 |  |  |
| 2024 | ரோகித் சுமன் பாட்டீல் | தேசியவாத காங்கிரசு கட்சி (சரத்சந்திர பவார்) |
## தேர்தல் முடிவுகள்
### 2024
# சாத் சட்டமன்றத் தொகுதி, மகாராட்டிரம்



**சாத் சட்டமன்றத் தொகுதி** (Jat Assembly Constituency) என்பது மேற்கத்திய இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது சாங்கிலி மாவட்டத்தில் அமைந்துள்ளது. சாத், சாங்கலி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| 1952 | விஜயசிங்கராவ் டாஃப்லே | சுயேச்சை |
| --- | --- | --- |
| 1957 |  |  |
| 1962 | துக்காராம் ஷென்ட்ஜ் | இந்திய தேசிய காங்கிரசு |
| 1967 | சிவருத்ரா டி. பமானே |  |
| 1972 |  |  |
| 1978 | ஜெயந்த் ஈஸ்வர் சோஹானி |  |
| 1980 |  |  |
| 1985 | உமாஜி சனமதிகர் |  |
| 1990 | சுயேச்சை |  |
| 1995 | மதுகர் காம்ப்ளே |  |
| 1999 | உமாஜி சனமதிகர் | இந்திய தேசிய காங்கிரசு |
| 2004 | சுரேஷ் காடே | பாரதிய ஜனதா கட்சி |
| 2009 | பிரகாஷ் ஷென்ட்கே |  |
| 2014 | விலாஸ்ராவ் ஜக்தாப் |  |
| 2019 | விக்ரம்சிங் சாவந்த் | இந்திய தேசிய காங்கிரசு |
| 2024 | கோபிசந்த் படால்கர் | பாரதிய ஜனதா கட்சி |
## தேர்தல் முடிவுகள்
### 2024
# பிதேசியா (நாடகம்)


**பிதேசியா** (*Bidesiya*), அல்லது **பகாரா பகார்** (*Baharā Bahār*) என்பது போச்புரி நாடக ஆசிரியர் பிகாரி தாக்கூரின் ஒரு போச்புரி நாடகமாகும். பெண்கள் அதிகாரம், இடம்பெயர்வு மற்றும் வறுமை குறித்து பிகாரி தாக்கூர் எழுதிய பல நாடகங்களில் இதுவும் ஒன்றாகும். இந்நாடகங்கள் மிகப்பெரிய அளவில் பிரபலம் அடைந்ததன் காரணமாக இது போச்புரி பிராந்தியத்தின் நாட்டுப்புற நாடக பாணியாக வெகுவாக மாறத் தொடங்கியது. இந்த நாடகங்கள் அக்காலங்களில் இராமாயணம் போலவே மிகவும் பிரபலமாக இருந்ததாக பல்வேறு அறிஞர்கள் கருதுகின்றனர்.இந்த நாடகம் குறிப்பாக 19 ஆம் நூற்றாண்டில் போச்புரி சமூகத்தில் பெண்களின் நிலை, இடம்பெயர்வு மற்றும் வறுமை போன்ற பல்வேறு பிரச்சனைகளை சித்தரிப்பதாக உள்ளது. இந்நாடகம் 1912 இல் இயற்றப்பட்டு, அரங்கேற்றப்பட்டு 1917 இல் ஒரு புத்தகமாக வெளியிடப்பட்டது.  

## கருப்பொருள்
சமசுகிருதத்தில் உள்ள மேகதூதம் மற்றும் ராமாயணம் போன்ற காவியங்களைப்போல் பிதேசியா நாடகமும் கணவன் மனைவிக்கிடையிலான பிரிவைை மையமாகக்கொண்ட கருப்பொருளை உள்ளடக்கியது ஆகும்.  

## பெயர்கள்
இந்த நாடகம் தொடக்கத்தில் *கல்ஜுக் பஹார்* என்று வெளியிடப்பட்டது. பின்னர் அது *பஹாரா பஹார்* என்று வெளியிடப்பட்டது. அதன் கதாபாத்திரத்தின் பெயர் *பிதேசியா* என்பதால் இது பிதேசியா என்ற பெயரில் பிரபலமானது.  

## செய்தி மற்றும் அரங்கேற்றம்
வறுமை, இடம்பெயர்வு மற்றும் அவற்றின் தாக்கம் ஆகியவற்றின் பிரச்சினையை பிதேசியா மிகவும் பொழுதுபோக்கு வடிவத்தில் வைத்துள்ளது. பிதேசியா நாடகம் ஒவ்வொரு ஆண்டும் நந்திகரின் தேசிய நாடக விழாவில் அரங்கேற்றப்படுகிறது.  

## பிதேசியாவின் பிரபலம்
இந்த நாடகம் வட இந்திய மாநிலங்களான பீகார், உத்தரப் பிரதேசம், ஜார்க்கண்ட் மற்றும் மேற்கு வங்காளம் போன்ற இடங்களில் மிகவும் பிரபலமடைந்தது.இதன் பிரபலத்தின் காரணமாக இது போச்புரி பிராந்தியத்தின் நாட்டுப்புற நாடக பாணியாக மாறியது.
# விக்கிப்பீடியா:புதிய கட்டுரை எழுதுதல்/புறநகர் குறித்தான கட்டுரை வடிவமைப்பு

புறநகர் குறித்தான கட்டுரை வடிவமைப்பு  
_______________________________________________  

(குறிப்பு: கீழேயுள்ள தகவல்களைப் பயன்படுத்தும் போது, '... குறிப்பிடவும் / தகவல்களைப் பதிவிடவும்' என்பது வரையிலான சொற்றொடரை மட்டும் நீக்கி, அதற்குப் பொருத்தமானவற்றை மட்டும் நிரப்பவும். மற்ற தகவல்களை அப்படியே விட்டு விடவும். இறுதியாக, இந்தக் குறிப்புப் பத்தியையும் நீக்கி விட்டு, மீதமுள்ள அனைத்தையும் மணல்தொட்டியில் பதிவிட்டு சரிபார்ப்பு செய்யவும்).  

**கட்டுரைத் தலைப்பான ஊரின் பெயரை இந்த மேற்கோள் அடைப்புக்குள் குறிப்பிடவும்** என்பது இந்தியாவில் தமிழ்நாட்டின், மாவட்டத்தின் பெயரைக் குறிப்பிடவும் மாவட்டத்தில் அமைந்துள்ள ஒரு புறநகர் ஆகும்.  

## அமைவிடம்
தகவல்களைப் பதிவிடவும்  

## போக்குவரத்து
### தரைவழி
தகவல்களைப் பதிவிடவும்  
### இருப்புப்பாதை
தகவல்களைப் பதிவிடவும்  
### வான்வழி
தகவல்களைப் பதிவிடவும்  

## மக்கள்தொகை பரம்பல்
தகவல்களைப் பதிவிடவும்  

## கல்வி
### பள்ளிகள்
தகவல்களைப் பதிவிடவும்  
### கல்லூரிகள்
தகவல்களைப் பதிவிடவும்  

## தொழில்
தகவல்களைப் பதிவிடவும்  

## பொருளாதாரம்
தகவல்களைப் பதிவிடவும்  

## சமயம்
### இந்துக் கோயில்கள்
தகவல்களைப் பதிவிடவும்  
### கிறித்தவக் கோயில்கள்
தகவல்களைப் பதிவிடவும்  

### இசுலாமியப் பள்ளிவாசல்கள்
தகவல்களைப் பதிவிடவும்  

## சிறப்புகள்
தகவல்களைப் பதிவிடவும்
# இந்துசுத்தானி லால் சேனா


**இந்துசுத்தானி லால் சேனா** (*Hindustani Lal Sena*) என்பது இந்தியாவில் இருந்த காலனித்துவ எதிர்ப்பு கொரில்லா குழுவாகும். இந்திய சிவப்பு இராணுவம் என்ற பெயராலும் இக்குழு அறியப்படுகிறது. 1939 ஆம் ஆண்டு ஏப்ரல் மாதம் 13 ஆம் தேதியன்று சாலியன் வாலாபாக் படுகொலை ஆண்டு தினத்தன்று இக்குழு உருவாக்கப்பட்டது. இது மகன்லால் பாக்தி மற்றும் பண்டிட் சியாம் நரேன் காசுமீரி ஆகியோர் தங்கள் கூட்டாளிகளுடன் இணைந்து இக்குழுவை நிறுவினார்கள்.  

1943 ஆம் ஆண்டில் கல்கத்தாவில், பல தேசிய தலைவர்களின் ஆலோசனையின் பேரில் ஓர் இரகசியத் திட்டம் திட்டமிடப்பட்டது. நாக்பூருக்கும் பம்பாய்க்கும் இடையில் அமைந்துள்ள குகையிலிருந்து இரயில் பாதையை ஒரு வெடிகுண்டு வைத்து தகர்த்து பம்பாயின் பெரும்பகுதிக்கான தொடர்பு துண்டிக்கப்படும் வகையில் வெடிக்கச் செய்வதே திட்டமாக இருந்தது. இந்தத் திட்டத்தை வெற்றிகரமாக நிறைவேற்ற நாக்பூரின் புரட்சியாளர்களின் ஆதரவைப் பெறுவது அவசியமாகக் கருதப்பட்டது. அந்த நேரத்தில் நாக்பூரின் மாபெரும் புரட்சியாளராளராக இந்துசுத்தான் சிவப்பு இராணுவம் குழுவின் நிறுவனர் மகன்லால் பாக்தி இருந்தார். மகன்லால் பாக்தியை சந்திக்க காந்தியின் நெருங்கிய கூட்டாளியான பிரபுதயாள் வித்யார்த்தியுடன் பன்வர்மல் சிங்கி நாக்பூர் சென்றார். அவர்களுக்கு முழு ஆதரவையும் அளிப்பதாக இவர் உறுதியளித்தார்.
# மெக்லிகஞ்ச் சட்டமன்றத் தொகுதி


**மெக்லிகஞ்ச் சட்டமன்றத் தொகுதி** (Mekliganj Assembly Constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கூச் பெகர் மாவட்டத்தில் அமைந்துள்ளது. மெக்லிகஞ்ச், ஜல்பைகுரி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| 1951 | பிரசாந்தா சாட்டர்ஜி | இந்திய தேசிய காங்கிரசு</br> |
| --- | --- | --- |
| 1957 |  |  |
| 1962 | அமர் ராய் பிரதான் | அனைத்திந்திய பார்வார்டு பிளாக்கு |
| 1967 |  |  |
| 1969 |  |  |
| 1971 | மிகிர் குமார் ராய் |  |
| 1972 | மதுசூதன் ராய் | இந்திய தேசிய காங்கிரசு</br> |
| 1977 | சதா காந்தா ராய் | அனைத்திந்திய பார்வார்டு பிளாக்கு |
| 1982 |  |  |
| 1987 |  |  |
| 1991 | பரேசு சந்திர அதிகாரி |  |
| 1996 | ரமேஷ் ராய் |  |
| 2001 | பரேசு சந்திர அதிகாரி |  |
| 2006 |  |  |
| 2011 |  |  |
| 2016 | அர்க்யா ராய் பிரதான் | அகில இந்திய திரிணாமுல் காங்கிரசு |
| 2021 | பரேசு சந்திர அதிகாரி |  |
## தேர்தல் முடிவுகள்
# டேவிட் ஆலிவர் ஆலன்


**டேவிட் ஆலிவர் ஆலன்** (*David Oliver Allen*) இந்தியாவுக்கான அமெரிக்க மதப் போதனையாளரும் எழுத்தாளரும் ஆவார்.  

## வாழ்க்கை.
டேவிட் ஆலிவர் ஆலன் அமெரிக்காவின் மாசச்சூசெட்சு மாநிலத்தின் பார்ரே நகரத்தில் மோசே மற்றும் மகித்புல் தம்பதியருக்கு மகனாகப் பிறந்தார். டேவிட் ஆலன் குழந்தையாக இருந்தபோது இவரது தந்தை குடும்பத்தை மாசசூசெட்சில் உள்ள பிரின்சுடனுக்கு மாற்றினார்.  

இவரது *இந்திய வரலாறு* 1856 ஆம் ஆண்டு பாசுட்டனில் வெளியிடப்பட்டது.இந்த புத்தகத்தின் முழு தலைப்பு "இந்தியா பண்டைய மற்றும் நவீன புவியியல், வரலாற்று, அரசியல், சமூக மற்றும் மதம்" என்பது மாநிலத்தைப் பற்றிய ஒரு குறிப்பிட்ட விவரம் மற்றும் கிறித்துவத்தின் வாய்ப்புகள் *பற்றிய ஒரு குறிப்பிட்ட கணக்கு. என்பதாகும்.*
# விக்கிப்பீடியா:புதிய கட்டுரை எழுதுதல்/கோயில் குறித்தான கட்டுரை வடிவமைப்பு

(குறிப்பு: கீழேயுள்ள தகவல்களைப் பயன்படுத்தும் போது, '... குறிப்பிடவும் / தகவல்களைப் பதிவிடவும்' என்பது வரையிலான சொற்றொடரை மட்டும் நீக்கி, அதற்குப் பொருத்தமானவற்றை மட்டும் நிரப்பவும். மற்ற தகவல்களை அப்படியே விட்டு விடவும். இறுதியாக, இந்தக் குறிப்புப் பத்தியையும் நீக்கி விட்டு, மீதமுள்ள அனைத்தையும் மணல்தொட்டியில் பதிவிட்டு சரிபார்ப்பு செய்யவும்).  

**கட்டுரைத் தலைப்பான கோயிலின் பெயரை இந்த மேற்கோள் அடைப்புக்குள் குறிப்பிடவும்** என்பது இந்தியாவில் தமிழ்நாட்டின், மாவட்டத்தின் பெயரைக் குறிப்பிடவும் மாவட்டத்தில் அமைந்துள்ள ஓர் இந்துக் கோவில் ஆகும்.  

## மூலவர்
இறைவன், இறைவி பெயர்களைக் குறிப்பிடவும்  

## அமைவிடம்
தகவல்களைப் பதிவிடவும்  

## தல வரலாறு
தகவல்களைப் பதிவிடவும்  

## கோயில் அமைப்பு
தகவல்களைப் பதிவிடவும்  

## சன்னதிகள்
தகவல்களைப் பதிவிடவும்  

## சிறப்புகள்
தகவல்களைப் பதிவிடவும்  

## பூசைகள்
தகவல்களைப் பதிவிடவும்  

## திருவிழாக்கள்
தகவல்களைப் பதிவிடவும்